Նրա քույրը՝ Հասմիկը, հավելում է, որ հարազատները Գերմանիայից վերադառնալուց հետո են տեղեկացել, թե ինչ է կատարվել: Մինչ այդ Արմենի պայմանավորվածության մասին իմացել են միայն նրա կինը և որդին: Նատաշան էլ մանրամասնում է, որ մեկնելուց մոտ 1 ամիս առաջ է տեղեկացել, թե ամուսինն ինչու է գնում Գերմանիա: Այդ ընթացքում, Նատաշայի ասելով, ինչ-որ մեկն իրենց այցելել է, հետագայում պարզել է, որ եկվորը Հայկազ Փարվանյանն է. «Գերմանիայում նրանց հետ վիճել էր, որ չի վիրահատվելու, բայց, ամեն դեպքում, վիրահատվեց: Չգիտեմ: Մենք բոլորս ասում էինք՝ չանես այդ բանը, շատ կփոշմանես, հաշմանդամ կմնաս… »: